paragraph_text: Stargate SG-1 (hrv. Zvjezdana vrata SG-1) je američka znanstveno fantastična televizijska serija nastala 1997. godine po istoimenom filmu iz 1994. godine. Snimana je u okolini Vancouvera, u Kanadi u studiju "Bridge Studiosa". Prvi put je prikazana na Showtimeu 27. srpnja 1997. godine u Americi i 31. prosinca 1997. godine na Seven Networku u Australiji. Prvih pet sezona je bilo snimano i prikazivano na Showtimeu, a od šeste sezone je serija premještena na Sci-Fi Channel. Producenti su Michael Greenburg i Richard Dean Anderson, a televizijsku adaptaciju su napravili Jonathan Glassner i Brad Wright. Sastoji se od 10 sezona i spin-off serije Stargate Atlantis. Ušla je u Guinnessovu knjigu rekorda kao najduže prikazivana neprekidana serija u 2007. godini s 203 epizode.,<ref> prestigavši seriju Dosjei X koja je imala 202 epizode. Ovo obožavatelji serije Doctor Who osporavaju jer je ta serija imala ukupno 723 epizode, za što je i dobila nagradu, no zbog prekida u snimanju nije dobila nagradu za najduže prikazivanu neprekidanu seriju.<ref>